Notes from Classy's Kitchen: March 2008 Archives\nDer måtte godt være nogen indenrigsnyheder, der var ligesom DR2 Udland\nDer er mange gode ting ved DR2 Udland\nDet findes - udenrigsnyheder uden en dansk vinkel. En gave.\nIngen human interest historier. Ingen "manden på gaden" voxpops.\nKildenetværket er tættere ved stoffet end i den typiske TV-avis. I de sædvanlige nyheder prioriteres det at publikum kender eksperten i forvejen, i DR2 Udland prioriteres det at kilden er tæt på nyhederne. Det ville være utroligt at få nogen nyheder om kultur, videnskab eller bare indenrigspolitik, der dyrkede mangfoldigheden i kommentatorfeltet istedet for den Huset-på-Christianshavn genudsendelsesfeeling standardeksperterne giver.\nDer spildes hverken tid eller penge på at køre en journalist et sted hen for at sige noget han lige så godt kunne have sagt i studiet\nDer er ikke langt fra classy til classei.\nOg så, for at føje spot til skade, en fucking ringbindsbutik. Det er altså ikke særlig classei.\nSidder og arbejder på en vits med en Orga-ndonor, men den vil ikke rigtig ud.\nDagens GMail-usability tip\n[UPDATE: Jeg huskede forkert! Rækkefølgen er modsat. Det der står nedenfor nu er rigtigt]\nI GMail kan man konstruere sin modtageradresse med søgeord. Post til dig+keyword@gmail.com kommer også frem til dig@gmail.com. Endnu bedre, modtageren splittes i enkeltord og keyword indekseres, så man kan søge efter mailen nu ved at søge på keyword, eller endnu mere skarpt ved at søge på to:keyword. Hvis man er ligeglad med at man ikke kan klikke sig frem til sine kategorier er det en enklere måde at lave labels på.\nSelv har jeg også et privat ord jeg bruger istedet for "Starred" featuren, til at huske de threads, der er særlig huskværdige. Kombinerer man de to har man nu "nøgleordsøgning i de vigtige ting".\nHusk også at du kan forwarde mail til dig selv. Så hvis du har fået en vigtig mail om skat så kan du få labels på den ved at forwarde den til dig+stjerneord+skat@gmail.com.\nOg dobbelthusk, til allersidst, at GTalk chats også indekseres så hvis dem du taler med er OK med det kan du tagge lige midt i en samtale ved at sige "stjerneord skat" til dem.\nKvadrat, parat, start\n23visual er vist ved at lave en feedaggregeringsbilleddims med mere, der hedder noget med Kvadrat. Den er uforsigtigt gået igang med at sprede sig i min refererlog før den launcher i april.\nSer potentielt nejst ud.\nDet brændende spørgsmål: Bubber eller ej?\nDet spørgsmål der virkelig brænder sig fast i denne anledning er: Bliver der så mere eller mindre Bubber? Man har lov at håbe på mindre, men jeg frygter det bliver mer'.\n[UPDATE: Carsten minder mig i kommentarsporet om at Mandrilaftalen havde fat i dette brændende spørgsmål før Casper selv gik over til TV-Totempæl.]\nHvad Jeppe Kofod gjorde forkert\nHan var ikke milliardær.\nRent Kofodmæssigt, så er det sføli dumt af ham at invitere til skandale, men jeg kom til at tænke på den modsatte vinkel. Indtil videre ved vi ikke andet om pigen end at hun var 15 og sådan set var helt med på den, selvom hverken DSU eller hendes forældre sikkert synes det er særlig fedt. Nu har hun så i mellemtiden, ved pressens og den socialdemokratiske indpisker Carsten Hansens mellemkomst fået notoritet og en slags medvirke til Jeppe Kofods karrieres pludselige opbremsen. Hvis der er en ting hun ikke har fortjent at blive udsat for, så er det vel det?\nWikipedias langsomme fald\nJeg har en lumsk mistanke om at løbet Wikipedias stjerne er på vej ned. Communitiet er blevet repressivt og dumt istedet for energisk og åbent. Jagten på seriøsitet medfører åbenlyst forkerte beslutninger og nyhedens interesse er også væk.\nIøvrigt er det interessant at Wikipedianerne bruger det som en negativ bedømmelse at en idé er ny. Hvor er det lige de tror sprog og viden kommer fra?\nFirst time ever: Spam as a calendar event\nI just - for the first time ever - got spam in the form of an invitation to a calendar event. Points for novelty, definitely - and also it feels great to look at the question of whether I want to "attend" this spam. I don't think so.\nTungere i virkeligheden\nDet er en meget fin tegning, men den nyopsatte bros bærende bue er langt tungere dimensioneret i virkeligheden, hvilket gør broen en god del mindre elegant.\nJeg har ikke nogen bedler af den tungere virkelighed endnu.\nMit yndlingskommentarspor på classy.dk\nJeg tror ikke der kan være nogen tvivl om at mit yndlingskommentarspor på hele classy.dk er det her - fyldt med real hiphoppaz der kommer dumpende forbi på internetmaner og ikke rigtig orienterer sig inden de melder for realt ud om hvem der styrer dansk hip hop. Det er sådan lidt ligesom at komme væltende bankestiv ind, tirsdag ved frokosttid, på La Glace og bestille en stor bøf.\nHvad angår resten af internettet er den her stadig højt på favoritlisten.\nJeg tog et enkelt ny-bro-over-Ågade-billede forleden da kranerne satte broen på hjul, men det udtømmende fotosæt findes hos Jeppe Morgenthaler - først her og så bedst her.\nIværksætterånd og gode hensigter\nFake Steve channeler "Det Virkelighedsbaserede Samfund" i denne omtale af et all-star fritids-milliadær-do-gooder team\nSure, none of these guys knows anything about biology, or medicine, or chemistry, or economics, or military strategy, or diplomacy, or history. But think about it. They don't know anything about climate science or meteorology, either, and they solved that one overnight -- after all the so-called "experts" spent years doing nothing and being unable to figure it out.\nPosted by Claus at 09:05 PM\nFind it on amazon.co.uk - update\nMy old amazon hack to collaboratively filter on amazon.com, but purchase within the EU from amazon.co.uk had gone staie but is now fixed: Find it on amazon.co.uk (usage: Drag to toolbar, click when on a single book page on amazon).\nAmazon has gone to "meaningful URLs" - except not for machines so much, without changing. Screenscraping and its bookmarklet cousin has always been brittle.\nDomæner, teknologi og ytringsfrihed\nEngang-monopolet Network Solutions har blokeret den hollandske politiker Geert Wilders' antiislam-side. Det sidste man hørte om Network Solutions i domænebranchen var at de var henfaldet til en ækel praksis, hvor enhver søgning på navne hos firmaet får dem til straks at registerere navnet, sådan at man er tvunget til at købe det der, så jeg var interesseret i om det har var en ny side af firmaets fejlagtige opfattelse af hvad man kan tillade sig. Det lader imidlertid til at det er Network Solutions som hostingleverandør, ikke domæneudbyder, der står for blokaden. Når Network Solutions hoster materialet så træder ansvarsmekanismerne (og deres undtagelser også) i kraft og så kan man bedre forstå blokeringen, selvom det stadig er umuligt at vurdere om den er legitim uden at kende til filmens indhold.\nDer er masser af fortilfælde for "infrastruktur censur". Når folk bliver vrede angriber de over hele linjen, fra den ytrende, over hans webhotel, via domæneudbyderen til sågar netværksudbyder for webhotel og domæneudbyder, hvem som helst hvor man mener man kan etablere en kontaktkæde og opnå en blokade. I domænebranchen er det mest et problem med folk der er vrede over spam, men der er pinlige fortilfælde hvor f.eks. GoDaddy, det største domænefirma idag, har lukket ned for service fordi det var enklere end at stå imod klager. Avancerne på domæner er 1-2$ om året, så der er ikke råd til mange problemer per styk.\nVærre bliver det selvfølgelig når regeringer griber forkert på arkitekturen og f.eks. mener at internetudbydere skal lave usynlige og - indtil vi kan få et overblik over hvad der blokeres - udokumenterede overtrædelser af forskellig art, fra "tænk på børnene" argumenter via absurd copyright-logik til egentlig politisk pression, som her.\nGuidet tur gennem hjernen\nMcGills online hjernetour er omfattende og underholdende.\nOrdet "metafor" er selv en metafor\nFact jeg ikke har vidst: Metafor betyder, bogstaveligt og på græsk, "overførsel". Altså som i varer i en bil, der bliver flyttet. Angiveligt (1 og 2) kan man finde det på bagagevogne og fragtbiler i Grækenland.\nSå metafor er altså selv billedligt, vi bruger et begreb som transport for et andet.\nPå skalaen for hvor meget et ord selv er det, det siger, befinder metafor sig altså i den modsatte ende af onomatopoetikon.\nPatenter hjælper ikke\nGlimrende anti-patent indlæg på TechDirt.\nWhat they find, instead, is that whenever there's a correlation between increased research and development and patents, it's a reverse causality. That is, greater patent protection trails greater research and development. Greater patent protection, however, does not increase research and development. What that clearly suggests is that stronger patent systems are put in place after the research and development is done, in order to protect those who did the work against competition, not to spur further innovation.\nJeg forsøger at komme med på bølgen af single serving sites. Første skud, omtalt her, er noget så eksklusivt som et situeret single serving site, målrettet en gruppe ekskolleger. I to et halvt år - henover to vintersæsoner - fastholdt vi hårdnakket den idé at frokost spises bedst uden døre. Vi fandt derfor et bord uden døre på alle årets arbejdsdage med et encifret antal svigt per år. Det kastede meget godt af sig, f.eks. vintersporten speed smash. Men i regn og kulde spurgte man selvfølgelig sig selv "kan vi virkelig spise ude i det her vejr". For at tage stilling til det spørgsmål lavede jeg det her site.\nDet udløste straks ideen om en hel serie af truisme -sites. Det første er klar nu. Kan alt ske i fodbold?. Beslægtet med dette site er også Er det slut før den fede dame har sunget?.\nJeg tror jeg er helt fremme på forkanten af denne nye trend - sites der bidrager med mindre end én bit information.\nPosted by Claus at 02:19 AM\nDen hedder "Big Dog", men den ligner mere det mest fucking uhyggelige science-fiction fluemonster David Cronenberg kunne have fundet på.\nVejrkort i Google Earth\nNu vi er ved Google Earth, s� er der kommet et vejr-lag med udsigter og skyd�kke. Superfedt.\nLørdag i skoven\nUdbuddet af gode skovture, der er lange, fra punkt til punkt, og med start og slut tæt ved tognettet er begrænset rundt om København. Jeg overvejer at lave et google maps layer med dem jeg kan - den her ovenfor er for den virkelig grundige skovtursentusiast da den er 23 km lang. Hvis man kan tage fri fra lørdagsindkøbet kan det betale sig, da der er færre mountainbikere - skovens førende irritationsmoment - om lørdagen.\nDa jeg kom ned til Bakken løb jeg på antitesen af 4.5 timers vandretur: Far og mor og fire børn på vej på Bakken. De to store drenge med hver deres gåbajer, så turen ikke skulle blive for lang - kl var ca 15.\n[UPDATE: Kortet er påbegyndt]\nGood lord, jeg nåede også lige at glemme at det 3-14 (som amerikanerne skriver det) er Pi-dag.\nI dagens anledning har jeg oversat den gode huskeregel How I Wish I Could Enumerate Pi Easily (antal bogstaver per ord = et ciffer mere i Pi) til dansk:\nHar I Ikke 1 Enkel FantastiskF�nomenal Pi Husker?\nFind - for guds skyld - på en bedre i kommentarsporet.\n[UPDATE: Jeg kan ikke tælle til ti]\nJeg er forresten skiftet til Google Reader og mine Shared Items er her.\nDen internationale nyredag\nJeg opdager for sent at det er den internationale nyredag.\n20 år siden den moderne tilværelses finest hour\nFor tyve år siden ramte den moderne tilværelse sit højdepunkt.\nSecond Life officielt mislykket\nGigaOMs WebTV shov udkom med Linden Labs Philip Rosedale som gæst samme dag han meddelte at han stopper. Med både den oprindelige CTO (Cory Ondrejka) og den oprindelige CEO (Rosedale) ude af billedet og et Web TV show der i høj grad handler om problemer og vildrede er vi tæt på afslutningen af denne hype cycle.\nOMG Bonus: Forskere laver kunstig intelligens på niveau med en 4-årig i SL. Det vil bl.a. sige at maskinen stadig forventer at blive tørret hver gang den har lavet stort.\nS� n�ede vi bunden\nVi har tidligere på classy.dk diskuteret om dollaren egentlig var i bundrekord. Det var den ikke da jeg spurgte læserne, men det er den nu.\nDen bundrekord rækker ihvertfald tilbage til 2. verdenskrig og måske er den endda absolut.\n"Free"-omtale på KForum\nJeg har lavet en omtale af af Chris Andersons bogpromotion fra det seneste Wired på KForum. Jeg synes den version jeg sendte til redaktionen er voldsomt meget bedre end den redigerede udgave de valgte at køre med, så den sender jeg nedenfor.\nVi har vænnet os til ikke at betale for nogetsomhelst på nettet. Google betaler for emailen. Pladerne kopierer vi bare. Snyder vi nogen? Er det er pyramidespil, for godt til at være sandt? Næh - det er såmænd det eneste naturlige i den digitale verden. Velkommen til overflødsøkonomien.\nEn boble går igen\nI martsnummeret af Wired lancerer redaktøren - Chris Anderson, ham med The Long Tail - sin kommende bog, om temaet GRATIS. Ting på nettet, der alle mulige andre steder end på nettet ville have kostet noget, men tilbydes gratis til os på nettet.\nHvis man tænker enten "Hvorfor lige nu?" eller "Åh nej, ikke igen!" ved den nyhed er man lovligt undskyldt, for ting-der-ikke-plejer-at-være-gratis-men-pludselig-er-det vækker i høj grad minder om den første internetboble, dengang i 90erne.\nNår det alligevel er relevant at snakke om gratis igen er det ikke kun fordi vi er godt og vel inde i en ny boble. De grundlæggende økonomiske vilkår, der overhovedet gjorde gratisbølgen mulig, er stadig tilstede - de er endda blevet endnu mere udtalte.\nKapløb mod nul\nHvad er det så for nogen grundvilkår? Først og fremmest det helt banale at prisen på informationsteknologi falder og falder. Det gælder alle aspekter af informationsteknologi. Hardware bliver billigere, netværket bliver billigere og serverens software er - mest på grund af open source bølgen - faldet til en pris på 0. Hvis man vil tilbyde services på nettet, der kan laves udelukkende på nettet, så er den eneste omkostning af betydning den tid man selv skal lægge i at få servicen op at stå. Og også den omkostning er faldende - nettet er ikke nyt længere, og de halvfabrikata man kan få, i form af fortyggede applikationsplatforme, er stadig mere sofistikerede. Internetentreprenøren Joe Kraus, der tilbage i 90erne var med til at grundlægge den tidlige søgemaskine Excite, og for et pår år siden prøvede igen med et wikifirma, Jot, siden købt af Google og netop gjort tilgængeligt som Google Sites, har opregnet at det kostede 15 millioner kroner at starte Excite, men kun en halv million kroner at starte Jot.\nEn halv million kroner - det er en risiko mange selv kan overveje at tage, hvilket forklarer hvorfor boble 2.0 er en eksplosion af meget små virksomheder, og ikke de grotesk overfinansierede dot bombs vi husker fra alle krakkene i 2000-2001.\nDen halve million er en af de to ingredienser Chris Anderson skal bruge til sin historie. Den anden er the economics of abundance. Overflodens økonomi er et buzzword, der er blevet populært til at beskrive de økonomiske forhold i den digitale verden. I den fysiske verden er goderne knappe. Den olie jeg bruger kan du ikke også bruge osv. I den digitale verden er goderne ikke længere eksklusive. Immaterielle varer er ikke knappe forbrugsgoder. De kan kopieres stort set uden omkostninger. De eneste knapheder der findes er kunstige knapheder, skabt ved at rettighedshavere begrænser adgangen til goderne. De sidste 10 år har vist os at det er overordentlig svært på langt sigt for en industri at holde fast i den form for kunstig knaphed, når den økonomiske realitet nedenunder er, at der ikke er nogen omkostninger forbundet med at øge produktionen.\nI brancher som pladebranchen, der lider under forandringen, ser man naturligvis pessimistisk på denne udvikling. Men måske lider pladebranchen mest under ikke at se den i øjnene og agere under de nye forudsætninger. Problemet ved den ihærdige modstand er, at de nye økonomiske vilkår også gælder for piratkopiering. Pirater har ingen omkostninger, hverken den private kopiering af egne CDer eller den mere industrielle, der gør lige præcis det pladebranchen ikke vil: Levererer musikken gratis og lever af andre indtægter knyttet til musikken.\nOg end ikke indenfor pladebranchen kan man opnå enighed. Det har vist sig i de sidste par år at pladebranchens mastodonter simpelthen ikke deler interesser i denne sag med uafhængige selskaber og kunstnere uden mastodontdistribution. For de uafhængige er det altovervejende problem at blive kendte, at blive lyttet til overhovedet. Risikoen for at dø som ukendt pladekunstner overstiger langt risikoen for at dø som piratudbyttet superstjerne.\nFor kunstnere, der har levet i den virkelighed har gratis vist sig at være den bedste vej frem. Spred musikken på nettet, og tjen pengene andre steder, på merchandise og koncerter.\nIdeen om at det er smart at give noget væk for at få folk til at købe noget andet er ikke ny. Den er lige så gammel som 20krs barbersættet der følges ad 100krs pakker med barberblade, som 400krs printeren med 400krs blækpatroner, og som den gratis mobiltelefon med et halvt års abonnement.\nNogen af disse sampakninger er så forbundne at man herhjemme faktisk ikke må reklamere med at den ene vare er gratis hvis den kræver køb af noget andet. På nettet er det sjældent at de gratis glæder bliver solgt på en helt så kontant måde. Anderson opregner de typiske gratismodeller på nettet. De kan deles i to grupper. Digitale kopier af modeller vi kendte i forvejen - og så helt nye måder at producere ting på.\nDe gamle nye ideer\nFreemium-modellen: Det er gratis at prøve, men særlige features koster penge (mere plads, flere features, færre annoncer). Basalt set handler det om at storbrugerne finansierer den mindre committede forbruger. Offline kender vi den som business class vs monkey class hos flyselskaberne.\nKendte eksempler online: Flickr eller den danske pendent 23, Basecamp fra 37Signals. Ekstraplads hos webmailtjenester.Og ordet 'freemium'? En smart sammentrækning af 'free' (gratis) og 'premium' (dyrt).\nReklamer: Lige så gammel en idé som massemedierne. Du er vidne til modellen i dette øjeblik.Gratisaviser og broadcast TV er gode offlineeksempler (broadcast TV er et særlig godt eksempel fordi produktionsvilkårene ligner dem på nettet). Google er nettets altdominerende eksempel. Et andet eksempel der er værd at nævne er de eksploderende webmailkonti. Siden Google introducerede GMail og hidtil uhørte 1GB gratis plads er hardwarepriserne faldet igen - og udbyderne har fået en idé om hvor meget folk egentlig hælder på kontoen når pladsen er ubegrænset. Regnestykket går åbenbart op, for Yahoo tilbyder nu ubegrænset lagerplads uden betaling. Ikke bare et meget højt tal, men virkelig ubegrænset plads. Reklameindtægterne er nok.\nKrydssubsidier: Den ovenfor omtalte bandpromoveringsmodel. MP3-filerne får kunderne ind af døren og koncerterne giver mad på bordet. Offline er det mælk til 4 kroner nede i bunden af supermarkedet. Bloggeren Doc Searls opfatter også sin egen blogging på denne måde. "Jeg tjener ikke penge på min blog men gennem min blog" plejer han at sige som beskrivelse. Bloggen øger hans markedsværdi som bladredaktør og konferencespeaker (hans levevej).\nDe nye nye ideer\nTing der virkelig er gratis: Musikere, der vælger at siden prisen de betaler for at lave musikken er så lav, så vil de hellere bare give den væk end bruge energi (og penge) på at finde ud af hvordan man sælger det. De gratis digitale produktionsmetoder har skabt en hidtil uset underskov af halvamatører og lejlighedsvis professionelle. Entusiaster har der naturligvis altid været, men de var mindre synlige i gamle dage.\nDit arbejde er penge værd: Netværkseffekten ved brugernes kombinerede output kan være sådan at det har værdi for udbyderen, selvom det ikke giver mening at værdisætte den enkelte brugers arbejde. Der findes tonsvis af eksempler her, fra url-stemmer på del.icio.us og Digg til de berømte og farverige historier om spammere, der får sagesløse pornosurfere til at knække webmailfirmaernes captchaer (billedadgangskoder).\nEt andet eksempel med et langsigtet perspektiv: Google har opkøbt et nummeroplysningsfirma og leverer gratis nummeroplysning i USA. Det google får ud af det er tusindvis af timer af stemmeoptagelser med rige metadata om hvad det er folk snakker om. Hvis Google har satset rigtigt vil de få yderst værdifuld stemmegenkendelse ud af det til sidst.\nHer er vi igen i en model, der ikke var særlig synlig, hvis den overhovedet var mulig, før.\nGaveøkonomi: Det handler ikke om at modtage betaling men om at være fælles om det her. Wikipedia. Open Source. Mens vi alle fra vores privatliv kender alt til arbejde og varer der udveksles uden betaling, så er det først i den digitale verden at disse kulturprodukter har nydt godt af den samme distribution som kommercielt fremstillede varer.\nFor enden af den lange hale\nCory Doctorow bemærkede på Boing Boing at det er som om Chris Anderson med denne artikel endelig er kommet ud for enden af den Long Tail han snakkede om i sin sidste bog. The Long Tail handler om den type varer boghandleren ikke vil have stående på hylden fordi han kun kan sælge et eksemplar hvert 3. år. På nettet tager de ikke plads op, og siden der er så utrolig mange af disse ikke-successer ender de med at fylde ganske godt i butikkernes samlede indtjening.\nMed sit Gratis-koncept er Chris Anderson kommet helt derud hvor efterspørgslen falder til nul - med mindre prisen når til nul først. Det er bestemt et kapitel, der manglede i den forrige bog. Om det er en stor nok, og ny nok, idé til at Anderson kan få en hel bog ud af det, må vi vente til næste bestsellersæson med at se.\nEn der har skrevet meget konkret og vedvarende om disse nye modeller er Mike Masnick, direktør for analysefirmaet Techdirt. I en lang række meget læselige blog post følger han med, både i stridighederne mellem de industrier, der har fået ændret deres virkelighed af den digitale revolution, og i nye virksomheder, der opfinder nye forretningsmodeller tilpasset overflodsøkonomien. Hvis man gerne vil læse videre når man er færdig med Anderson er det et godt sted at gå hen.\nPosted by Claus at 08:31 PM\nGammel mand i lyserøde shorts og støvler, The Funky Chicken, et helt stadion fyldt med de sejeste afro-frisurer og så lige en chaser, der demonstrerer en fantastisk fællesskabsfølelse, da stadion ryddes på rekordtid, fordi Rufus Thomas spørger pænt og folk ikke er stive.\nDet er sandsynligvis et klip fra Wattstax og er altså en filmet koncert fra 1972 - hvor Rufus Thomas var 55, men på toppen af sin karriere som funkmand. Wattstax var en koncert til minde Watts-optøjerne i 65 hvilket måske forklarer den fredelige stemning på stadion.\nDen definitive Hallelujah-post\nHvis man gik og havde lyst til at læse lidt om Leonard Cohens "Hallelujah" og dens historie som glemt guld, der først slog igennem via covers, så er den definitive guide udkommet.\nHvilket jeg ved fordi Hallelujah nu er nr 1 på iTunes.\nMeanwhile, i guiden ovenfor, får vi ikke bare et indblik i Cohens sang og dens appel, men også i den norske folkesjæl, via en norsk kommentator der skriver "sangen er særlig populær her i Norge" og en masse mere. Hvilket selvfølgelig ikke passer - nordmandens beskrivelse af den norske Hallelujah-reception kan oversættes til danske forhold uden ændring, f.eks. - men er så arketypisk norsk, så man har lyst til at citere gamle vitser om elefantbøgers norske titler.\nTidligere om norske nordmænd fra Norge.\nKitchen Budapest - hardware hacking og nye interaktionsideer\nRegine Debatty har været i Budapest for at besøge Kitchen Budapest, et "konvergenslaboratorium" for design og teknologi. Laboratoriet har eksisteret mindre end et år og der er allerede en lang række fantastiske projekter, der er nået meget langt, og ikke bare som koncepter, men som realiserede koncepter. Hvilket gør hele forskellen. Check også (du skal lige bladre ned) det fede værksted/konferencerum det foregår i.\nHvorfor har vi ikke sådan et sted i Danmark? Eller har vi - og jeg har bare ikke hørt om det - måske det der robotsted i Odense, Tveskov skrev om?\nJeg er ikke den eneste der tænker at hvis PC-prispunktet går mod nul, så går Windows mod irrelevans. Se selv.\nHjemmeopgave: Social software der virker\nNå, men der var K-webdag og Mach og jeg fik spørgsmålet "Ka I ikke komme med 5 eksempler på sociale tjenester i forbindelse med organisationer, der faktisk fungerer - som ikke er de 5 folk altid nævner" - konteksten var at jeg bl.a. formulerede mig i form af antipatterns. Hvad virker ikke.\nNu ved jeg faktisk ikke lige præcis hvilke fem det er folk altid nævner. Men hvis jeg tager Clay Shirky i hånden så kan jeg da nok komme på fem, og måske også pege på nogen elementer i at få det til at virke. Man kan nemlig finde fem eksempler lige præcis i dette glimrende 40 minutters videoforedrag om Shirkys nye bog, der lige præcis handler om nettet som et radikalt nyt massemedium for gruppeinteraktion.\nVi kan uddrage nogen lektier fra foredraget om social software og organisationer\nAlle samtaler handler om noget - Så rigtig mange eksempler på social software har faktisk en eller anden organisation i centrum. Også selvom det ikke nødvendigvis var sådan siteejer/samtalesponsor forstod det oprindeligt.\nDet er ikke afgørende at der er en sponsor, men at de der snakker føler ejerskab/medlemskab - Med andre ord: Det er ikke givet at man partout skal lave den samtale der er om den organisation man laver web til selv. Hvis de snakker om det på Facebook eller Jaiku eller blogs, kan man med held bare bakke den samtale op istedet\nDer skal være en grund til at snakke - et spørgsmål, noget kult man kan deles om, en mulighed for at ændre på tingenes tilstand, eller en grund jeg ikke har tænkt på.\nSamtaler starter ikke: Her skal I snakke om.... - jo mere man styrer samtalen, jo mindre kan samtalen få lov at betyde for de talende, og jo færre grunde har de derfor til at snakke med hinanden. Selv om det kan være nødvendigt med en samtalekim for at undgå oplevelsen af en fest, hvor gæsterne endnu ikke er ankommet, så er succeskriteriet - for de ting der virker, altså - altid at gæsterne underholder sig selv, ikke at de er dit publikum.\nEt samleeksempel på alle disse ting er med i foredraget. Shirky nævner The Bronze: Beta et samtalebaseret fansite for Buffy The Vampire Slayer - det findes fordi et corp-sponseret samtaleforum, The Bronze, blev lukket da Buffy gik i reruns. Fansene ville snakke videre selv om sponsoren ikke ville mere, så de betalte selv for at få lavet en klon af forummet. En instruktion til den hyrede udvikler var: Ingen features tak, vi vil bare snakke. Indholdet og den sociale pagt, der allerede eksisterede, er det der holder sitet oppe.\n- men få resten af historien fra Shirky selv, han fortæller den godt.\nHer er lige en hurtig lille webtjeneste-i-en-blogpost. Den ku' ha heddet just-fucking-google-map-it, men den hedder hvorer.\nBookmarklet - Brug: 1) Gem på forhånd linket som bookmark. 2) Marker adresse i webdokument. 3) Og tryk på bookmarklet. Hvor er\nFirefox shortcut: - gem det og giv det kodeord 'hvorer' Hvor er\n[UPDATE: Steffen lavede en bookmarklet, der faktisk virker. Tak for det, Steffen i særdeleshed, og lazywebbet i al almindelighed]\nMin storebror er i sin egenskab af kommunikationschef hos arkitektfirmaet Arkitema i f�rd med at give firmaet en ny power-webfront. En af de snedige ideer i sammenh�ngen er den, at siden arkitekter er formgivere s� skal det mere til end snak og blogs for at pr�sentere hvad de kan. S� nu har de allesammen modelleret sig selv i modellervoks. Gruppebilledet ser simpelthen super fedt ud.\nPop-Tarts og galocher\nSjov anmeldelse af Wikipedia: The Missing Manual. Anmeldelsen noterer sig bl.a. at hele tonen af Wikipedia fik et løft da man importerede Encyclopedia Britannica udgaven fra 1911, den seneste, der ikke længere er copyright på. Der gav en mænd-i-højhat-og-galocher stemning.\nSidder lige og hyggebrækker mig over Danmarks branding-fokus og tænker at brandet lader til at være "Danmark - hvor intet er vigtigt". Måske "Danmark - hvor intet er vigtigere end et samtalekøkken." som supplerende bi-payoff.\nKom i tanke om et payoff mere: "Danmark - Stolthed er kedeligt".\nHar du nogen gode?\nClassy.dk fanget i Warnocks dilemma. Igen.\nWarnocks dilemma: Hvor ingen reagerer og man ikke ved om det betyder "for ligegyldigt", "for dumt", "for sandt" eller bare at der ikke var nogen der hørte det man sagde.\nJeg bad jer - endda i en posttitel - minde mig om gode sociale sites med en bestemt organisation som kontekst. Èt skaldet forslag har jeg fået.\nWarnockspørgsmål: Hørte I ikke spørgsmålet, er svaret indlysende (for andre end mig) eller er der bare ikke nogen gode eksempler?\nOMG - EB fjerner Side-9 pigen\nBo HDRI Helleskov\nMin gamle Ascio/Speednames kollega Bo, stolt altvejrsudespiser, tager billeder med HDRI teknik - dvs multieksponeringer for at få hele lysspektret med fra de mørkeste til de lyseste detaljer. Det giver et malerligt skær, der ville passe godt i en nyere Pixarfilm eller en Linda og Valentin tegneserie.\nMå man citere hvad man hører i byrummet? Hvis man anonymiserer og forenkler må man ihvertfald, så here goes\n"Men du har det vel godt nu så? "\n"Ja, jeg har det nok bedre end Per"\n"Alle har det bedre end Per"\n"Ja. Selv når man har det dårligt har man det bedre end Per"\n"Det er derfor vi er venner"\n"Ja, så kan man altid sammenligne. Og det hjælper faktisk"\n109*1,65=180 oplyser Vestas\nRegning og journalistik er åbenbart stadig svære størrelser at kombinere\nVestas har modtaget en ordre på 109 stk. V82-1,65 MW-vindmøller i USA. Møllerne\nhar en samlet installeret kapacitet på 180 MW, oplyser vindmøllegiganten.\nSkulle han virkelig have det at vide af Vestas?\nEn Sony-direktør er bekymret for at lav-feature subnotebooks måske er gode nok til almindelig brug, hvilket pludselig flytter prispunktet for "jeg skal have en laptop" ned i 1500kr. Det er jo en gammel nyhed. Desktop-fuldpris er faldet fra 15000 i 1990 gennem 12000 og 8000 til nu 5000 - og derfor er producenterne skifter over til laptops der er faldet ned til 8 for en billig og 12 for en lækker. Helt galt gik det i den lange periode hvor Intel simpelthen ikke havde noget nyt at sige. Hvis der er noget Microsoft skal være bekymret for så er det ikke Apple eller Linux, men bare den platform de ejers rute ned mod anonymitet.\nJeg så historien om at jazzmusikere slår hæmningerne fra når de improviserer og tænkte at det måske simpelthen er en måling af Csíkszentmihályis begreb flow der er tale om.\nNu ved jeg godt, der er skrevet tusindvis af bøger om vores mange intelligenser, men straks derefter tænkte jeg, hmmm, jeg kan selv genkende mindst 3 forskellige dybe koncentrationstilstande, der ikke kan eksistere samtidig men til gengæld løser hver sin slags opgaver:\nFlow - som beskrevet. En tilstand med en puls og bevægelse hvor ens reaktioner er usproglige og uvisuelle. Lyd og krop bestemmer.\nScan - en afslappet men totalt optagende tilstand hvor man leder bredt efter associationer. Ikke en bevægelse. Som at kigge på et landskab fra et udsigtspunkt - eller samle LEGO.\nHold - problemknusning. Hjernens korttidshukommelse på max med at holde begreber og værktøj man bruger aktivt til at håndtere en vanskelighed.\nDe er helt forskellige, totalt optagende, og udelukker hinanden. Vanskeligheden ved at bruge dem er især at de er mest værd hvis man kan kombinere dem.\nDet er min klare fornemmelse at moderne pædagogik omkring kreativitet oversælger scan og flow og undersælger hold. Måske fordi det er usexet, måske fordi det er den mest genetisk unfair af de tre og måske fordi der er en idé i den form for pædagogik om at hold traditionelt har fået for meget opmærksomhed, så opgaven er at give plads til de to andre. Det er også min fornemmelse at pendulet er svinget for langt i den retning.\nAf de fag jeg godt kan lide at beskæftige mig med er sprog flow (paradoksalt nok), kultur er scan og matematik er hold.\nEn flyver det ikke har været sjovt at være på\nKraftig storm under landing i Hamburg 1/3. Flyet kom ordentligt ned på en bane, der ikke havde sidevind, bagefter.\nBonus: Dyrk Youtubes "ekspertpanel" af hobbyflyvende og simulatorkendere, der er meget optagede af hvor meget bedre de kunne have flyveledt eller fløjet den landing.\nDet helt gennemsigtige samfund\nIkke alene kan man se ind i siloerne på os, man kan se lige igennem os - Michael Arrington har screenshots af sit DNA på TechCrunch. Bredspektrede personlige DNA scan er det ultimative lifehack. Men man skal huske at se Gattaca i forbindelse med sine forberedelser til selv at blive scannet.\nUI design i screenshotsene virker lidt underligt - ud for genetiske indikatorer for (øget risiko for) alvorlige sygdomme som kræft og Crohns lidelse er der grønne check-mærker. De er der fordi indikationen har høj videnskabelig pålidelighed - men det er da ikke et grønt lys at have høj risiko for en alvorlig sygdom?\nWeb-danskkurset speakdanish har en rigsdansk grammatik med jydsk udtaleguide.\nAvsum tekstløs moderne kunstblog.\nDer er et 3 kvadratcentimeter stort kunstmuseum på månen\nEn kunstner overtalte i sin tid en ingeniør til at installere en lille plade på 2x1.5 cm på Apollo 12 månelanderen, med små tegninger af Andy Warhol, Robert Rauschenberg, Claes Oldenburg og 3 andre kunstnere, herunder arrangøren Frosty Myers. Grundig omtale med billeder. Det fremgår både at Warhols bidrag var en tegnet tissemand og at New York Times, da man i 1969 dækkede historien, snedigt viste et billede hvor pladen holdes op så man ikke kan se denne tissemand.\nFra The Onion: Hvordan kan vi gøre krigen i Irak mere klimaneutral?\nBlackhawks af balsatræ? Ikketeknologisk tortur? Flere gode tips her.\nGuder fra det ydre rum\nHvis man har nogen som helst interesse for science fiction så er io9 hurtigt blevet helt uundværlig. Hvis man ikke har skulle man kigge ind og se om man skulle udvikle en. Tag bare dagens essay om guder fra rummet.\nDet er fanme kulturblogging så det klodser.


Blogging Åmål: Før julekalenderen - en tilståelse\nFør julekalenderen - en tilståelse\nEnkelte herinde husker utvivlsomt at jeg sidste år (og året før) bragte en julekalender herinde. Andre igen har sikkert fortrængt den, og det leder frem til min tilståelse.\nSom de der faktisk husker sidste års julekalender, vil huske, var kalenderen præget af en vis forvirring og (hvad nogen sikkert af venlighed vil kalde charmerende) mangel på planlægning. Jeg havde virkelig ingen anelse om hvor noget af det jeg skrev, førte hen. Derfor lovede jeg visse personer at jeg faktisk i år ville prøve at planlægge et julekalenderforløb på forhånd.\nDet har jeg naturligvis aldrig fået gjort.\nJeg havde på et tidspunkt en idé til en interessant eksperimentel struktur der desværre ville kræve at jeg skrev det hele (i hvert fald i skitseform) på forhånd. Det fik jeg selvfølgelig ikke engang begyndt på. Andre idéer er osse med mellemrum dukket op i mit hoved, men jeg har ikke rigtig fået gjort det store ved nogen af dem.\nDette betyder ikke at kalenderen bliver så fjollet som sidste år. Jeg satser på faktisk at få lavet noget nogenlunde gennemtænkt - jeg ved bare ikke helt hvor det fører hen når jeg starter i morgen.\n# posted by Stefan @ 20:33\nDet lyder lidt tidskrævende med den julekalender. ... Nå det er derfor du har sagt op!\n# posted by Sara Elenyetille : 2/12/06 08:59


Athina – Athina Delskov\nAthina og sensitiviteten\nJeg er særligt sensitiv, vi kalder det også højsensitiv. Det opdagede jeg, da jeg læste Elaine N. Arons bog: Særligt sensitive mennesker (Borgen 2008). Jeg har altid vidst, at jeg har en stor indlevelsesevne, men da jeg læste om den særlige sensitivitet, var der meget, der faldt på plads. Det blev helt forståeligt, hvorfor jeg reagerer, som jeg gør. Og mit liv fik mere glæde og en større ro.\nDet er en af mine visioner at udbrede viden om det sensitive personlighedstræk – og støtte processer, så de sensitive kvaliteter værdsættes og kan bidrage til at gøre verden til et bedre sted at være for os alle sammen.\nJeg skriver bøger om særligt sensitive mennesker for at øge forståelsen hos den enkelte og i samfundets forskellige institutioner. Foreløbig er kommet Spisning og sensitivitet, Sensitive børn, Introduktion til sensitive børn og Sensitive unge. Jeg har skrevet de tre sidstnævnte bøger sammen med Lene Sonne.\nDet ligger mig også på sinde, at der skabes dialog med erhvervslivet, og at der indhøstes erfaringer mht. hvordan højsensitive kan give deres bidrag i erhvervslivet – og trives med det. I HSP foreningen har Ingemaje Lange stået for undersøgelsen Særligt sensitive menneskers erfaringer med arbejdslivet.\nHøjsensitive mennesker har nogle kvaliteter, der er væsentlige ikke bare for dansk erhvervsliv, men også for samfundet i almindelighed. For at sensitive kan fungere optimalt, skal arbejdsvilkårene kunne tilrettelægges, så unødig overstimulering undgås – og det er lige så vigtigt, at de sensitive kvaliteter kan få plads – at de bliver brugt.\nDet kræver nytænkning. Der kan opbygges et erfaringsgrundlag, ved at sensitive kommer til orde med deres kvaliteter og behov omkring deres arbejdssituation – og erhvervslivet formulerer sig med deres erfaringer, overvejelser og behov. Jeg tror, der skal nogle projekter til. Sådan kan nye muligheder opstå.\nJeg håber også, at det kommunale regi får øje på potentialet i det sensitive – og ser betydningen af accept og nærvær i kommunikationen med sensitive. Nogle sensitive får behandlingsbehov, fordi deres livsvilkår er vanskeligere, end de kan magte. Den rigtige forståelse og støtte kan gøre flere i stand til at skabe sig et godt liv og bidrage til samfundet.\nMine uddannelser i hovedtræk\nNLP Practitioner og Master hypnoterapeut\nHealingsterapeut, blomsterterapeut, Aura Soma terapeut\nGennemført kursusforløb i intuitiv ledelse\nJeg kombinerer min livserfaring med redskaber og indsigter fra mine uddannelser, når jeg samarbejder med mennesker om at skabe selvindsigt og forandringer.\nJeg var med til at reorganisere HSP Foreningen i januar 2011 og har været formand siden januar 2012. I denne periode er foreningen blevet etableret med hjemmeside, foldere og lokalafdelinger. Se hsp-foreningen.dk\nI denne opbygningsperiode har jeg skrevet bøgerne Sensitive børn, Introduktion til sensitive børn og Sensitive unge. Jeg har holdt mange foredrag og workshops, lavet gruppeforløb for voksne og forældre til særligt sensitive børn samt haft terapi og rådgivning af voksne, unge og børn.\nJeg oplever, at mine mange års erfaring med at arbejde dybt med sensitive unge og voksne giver et nuanceret udgangspunkt for at arbejde med de særligt sensitive børn – og for at rådgive deres forældre. Det er meget inspirerende. Jeg har ofte behandlet unge og voksne, der betror mig, at de har haft problemerne, lige fra de var børn, ofte fra de var 6-8 år eller endnu tidligere. Nu kan jeg hjælpe børn, så de får det nemmere og forhåbentlig undgår nogle rigtig vanskelige år.\nI perioden fra 2003-10 har jeg arbejdet i regi Abegg & Bro, Center for Spiseforstyrrelse og Livskompetence. Jeg har lavet individuel terapi, rådgivning, grupper, psykoedukation og kurser. Fra 2005-10 har vi gennemført metodeudvikling med tværfagligt samarbejde og ekstern evaluering på bevilling fra socialministeriet.\nPå dette grundlag og i fortsat samarbejde med Theresa Abegg og Karen Bro har jeg skrevet bogen Spisning og sensitivitet – hjælp til børn og unge. Bogen er primært henvendt til forældre og netværk, men også til mennesker med en spiseforstyrrelse. Sensitive mennesker uden spiseforstyrrelse, der bakser med mange negative tanker, vil også have glæde af bogen. Den foreligger som e-bog og som trykt bog.\n1997-2001 havde jeg sammen med to andre virksomheden I Team, en kursusvirksomhed med konsulenttræning og udvikling af de personlige kvalifikationer i IT branchen. Vi fusionerede, og jeg sad i direktionen i A-Team International A/S.\nSiden 1999 har jeg praktiseret som psykolog med terapi, udviklingsgrupper og kurser, hhv. organisationsudvikling, herunder coaching af ledere og medarbejdere.\n1985-1997 var jeg freelance konsulent i forandringsprocesser markedsført af Niveau.\n1965-1978 var jeg konsulent hos Datacentralen I/S, nu CMS. Først beskæftiget med systemudvikling derefter med metodeudvikling og til sidst med HR: Rekruttering og personaleudvikling.\nNu går jeg bredere ud\nJeg startede i realiteten min praksis som psykolog omkring 2002 med at specialisere mig inden for spiseforstyrrelser og selvskade. Omkring 2010 tænkte jeg, at den indsigt jeg havde fået i det særligt sensitive træk gennem dette dybe arbejde kunne bruges meget bredere. Jeg begyndte at holde foredrag og lave grupper om sensitiviteten.\nNu har jeg igen behov for at gå længere ud med min indsigt. Jeg vil gerne i dialog med alle mulige mennesker – og se, hvad det kan føre med sig.\nDet spirituelle område fylder stadig mere, og jeg oplever, at vi som mennesker har brug for at blive mere hele, end den ret materialistiske, præstationsorienterede og rationelt baserede kultur umiddelbart tilbyder.


Sikker sejlads med hunden – Billig hundeforsikring\nFindforsikring.dk > Artikler > Hundeforsikring > Sikker sejlads med hunden – Billig hundeforsikring\nTag hunden med om bord\nMange hunde har ikke noget imod at sejle, især ikke hvis de har været med siden de var hvalpe. Som hundeejer er der alligevel meget, du kan gøre for at skabe et sikkert miljø og gøre din hund mere tryg om bord.\nGiv hunden redningsvest på\nLigeså vel som du skal have redningsvest på, er det også vigtigt, at hunden får en på. Selvom langt de fleste hunde er gode svømmere, kan det være en god ide.\n“Hvis hunden falder over bord, kan det være en meget stressende situation, og hunden kan gå i panik, siger Lene K. Jørgensen, Dyrelæge ved Agria Dyreforsikring. Herudover kan det være svært at fiske hunden op af vandet igen, hvis den er faldet i vandet uden redningsvest.\nEn redningsvest til hunde bør være tilpasset hundens vægt, og hvis hunden har lang pels, bør der tilføjes et par ekstra kilo, da den bliver væsentlig tungere, når pelsen bliver våd. Desuden har en god redningsvest ‘quick release’ spænder, et stort bærehåndtag på ryggen og ringe, så den kan bindes i en snor.\n“Man må under ingen omstændigheder holde sin hund i den normale hundesnor og halsbånd på båden. Hvis hunden beslutter at springe over bord eller på land, når båden er i havn, kan hunden komme til at hænge i snoren, og det kan få katastrofale konsekvenser, siger Lene.\nDu bør også altid have friskt vand om bord, så hunden ikke får saltforgiftning og tørre pels og ører grundigt efter badning, så den undgår betændelser.\nSkulle hunden alligevel være så uheldig at falde over bord og have brug for et tjek hos dyrlægen, kan det være en hjælp at have en hundeforsikring.\nLæs mere om hundeforsikring her\nHos Findforsikring.dk anbefaler vi, at du indhenter tilbud fra flere forsikringsselskaber og samler dine forsikringer hos ét selskab – på den måde har du mulighed for at opnå store besparelser.\nLær din hund at komme til og fra borde på kommando – hjælp hunden, så den ikke glider\nSørg for at hunden bærer en redningsvest på båden og i havn\nGiv hunden et roligt og trygt område om bord\nHunden skal have adgang til frisk vand og et område med skygge\nAktiver din hund, når I er på land og sørg for, at den også får slappet af inden I går ombord igen\nTilpas hastigheden på en motorbåd, så din hund er sikker og kan holde balancen\nPas på ikke at gøre dine etaper på vandet for lange. Fire eller fem timer på havet er langt for en hund, også selvom den trives om bord.\nMedbring en liste over dyrlæger langs din sejlrute. Appen “MyPetVet” kan være en stor hjælp med funktionen “Find nærmeste dyrlæge”\nHundeansvarsforsikring – Modtag 3 tilbud og find en billig pris\nHundeansvarsforsikring – find tilbud på en billig ...\nHundeforsikring til din hvalp – Billig hundeforsikring\nHundeforsikringen kan redde din hvalp Sommeren st...\nLovpligtig hundeforsikring til din hund\nRigtige mange danskere har hund, og for langt de f...


Nuværende barselsregler for lønmodtagere - Barn født før den 2. august 2022\nHvis du er blevet lønmodtager inden for barnets 1. år\nHvis dit barn er født i perioden fra den 2. august 2021 til den 1. august 2022, har du mulighed for at søge om op til 9 ekstra ugers orlov med ret til barselsdagpenge, hvis du er blevet lønmodtager inden 1 år efter barnets fødsel.\nDispensation fra ansøgningsfrist - lønmodtagere\n32 ugers forældreorlov Efter din fædreorlov har du 32 ugers forældreorlov med barselsdagpenge, som du kan dele med barnets anden forælder.\nHvis du får et brev i Digital Post om, at Udbetaling Danmark skal have en lægeattest, skal du kontakte din læge. Lægen sender den derefter til Udbetaling Danmark.\nVejledning om satser m.v 2022


Områdekode Mumbai, Maharashtra (forvalg)\nOmrådekode / forvalg Mumbai, Maharashtra\nBy eller region: Mumbai, Maharashtra\n22 (+91 22)\nOmrådekoden / forvalg for Mumbai, Maharashtra er 22. For det fiktive telefonnummer 7772429 og er forvalg / områdekoden 22, det nummer, der skal ringes op, er 22 7772429. Og Mumbai, Maharashtra ligger i Indien.\nOmrådekodepræfikset / forvalg tildeler abonnentens telefonnummer til en bestemt placering. Der findes andre typer præfiks ud over områdekoden: Internationale landepræfikser, præfikser for mobiltelefonudbydere og præfikser for forskellige tjenester. Disse kombineres for at passe til flere formål. Når du ringer fra et land til et andet i tilfælde, hvor modtageren af opkaldet har en fastnet, kombineres landepræfikset med områdekoden og abonnentens nummer. For det fiktive telefonnummer 7772429 er forvalg / områdekoden 22 (Mumbai, Maharashtra) og Landekode 0091, det nummer, der skal ringes op, er 0091 22 7772429. Hvis opkaldet er til en mobilenhed, kombineres Landekode med mobiltelefonudbyderens præfiks og abonnentens nummer. Hvis der foretages et opkald til en abonnent i det samme land, kan Landekode udelades. I tilfælde af nationale opkald fra et fastnet til et andet kan områdekoden / forvalg også udelades i mange lande, når begge abonnenter har den samme områdekode / forvalg. Især i lande, hvor abonnenter er i stand til at bevare det samme telefonnummer efter at have flyttet til en anden placering eller by, skal områdenummeret – i dette tilfælde 22 – selvfølgelig også ringes op.\nTjenester, der fås adgang til via tjenestepræfikser, kan medføre gebyrer, ikke kun fra telekommunikationsselskaber, men også fra de virksomheder, der tilbyder disse tjenester. Som et resultat tilbyder en række tvivlsomme virksomheder tjenester, der er til begrænset nytte men pådrager sig høje gebyrer. For at øge deres fortjeneste yderligere forsøger sådanne tjenester at holde vedkommende, der ringer, på linjen så længe som muligt. Tilsynsmyndighederne griber regelmæssigt til handling mod sådanne udbydere, men det kan man ikke regne med. Ud over specielle numre, der kan identificeres ved hjælp af deres præfikser, er der også hurtigopkaldsnumre. Det mest kendte er nødnumrene 112 i Europa og 911 i Nordamerika. Disse numre kan bruges landsdækkende og behøver ingen præfikser, dvs. ingen Landekode +91 (0091) eller områdekode / forvalg 22 (Mumbai, Maharashtra).\nHvis du er uden for Indien, og du vil ringe til en person i Mumbai, Maharashtra, skal du udover Landekode have Landekode for det land, du ønsker at ringe til. Landekode for Indien er +91 (0091), så hvis du er i Danmark, og du vil ringe til en person i Mumbai, Maharashtra, skal du prefikse personens telefonnummer med +91 22. Nulet foran områdekode er udeladt i dette tilfælde. For det fiktive telefonnummer 7772429 er forvalg / områdekoden 22 (Mumbai, Maharashtra) og Landekode 0091, det nummer, der skal ringes op, er 0091 22 7772429.


Allround Olie - 250ml\nForside » Produkter » Kropspleje » Bodylotion / Creme / Kropsolie\nAllround olie – fra top til tå\nAnsigtslotion: Allround olie kan anvendes som en let ansigtslotion der tilfører fugt til huden. Massér den ud på fugtig ansigtshud med bløde cirkelbevægelser.\nKropsolie: Allround olie er velegnet som kropsolie, hvor den giver fugtbevarende pleje til alle hudtyper. Olien absorberes hurtigt, og gør huden blød og glat.\nBodymilk: Allround olie kan blandes med vand på huden, hvor den forvandles til en let, fugtgivende lotion/milk. Undlad at tørre huden efter badet, og masser olien ud på den våde hud med cirkelbevægelser.\nRenseolie/makeup-fjerner: Allround olie opløser makeup og urenheder i ansigtet og gør det nemt at tørre urenhederne af. Skyl efter med vand.\nBadeolie: Allround olie virker blødgørende på huden på krop og fødder, når den tilføjes til karbad (3-4 spsk.) eller fodbad (1-2 spsk.).\nBarberolie: Allround olien kan anvendes under og efter barbering. Fugt huden og påfør lidt olie på det område, der skal barberes (herefter kan Badeanstaltens Barbersæbe benytte hvis det ønskes). Efter barberingen tilføres et par dråber som fugtighedspleje på våd eller tør hud.\nSkægolie: Allround olie glider let ind mellem hårene i skægget og blødgør huden. Olien modvirker også skæl i skægget og blødgør hårene, hvilket kan mindske kløe.\nHårolie: Allround olie tilfører glans til håret og forsegler spaltede spidser. Tryk et par dråber ud, gnid olien mellem hænderne, og kram den ind i de tørre hårspidser. Skal ikke skylles ud.\nHovedbundsolie: Allround olie virker som en maske mod tør og irriteret hud i hovedbunden. Masser nogle dråber af olien ind i hovedbunden og lad den virke. Vask hår og hovedbund med shampoo. Dub evt. et par dråber i skilningen som en leave-in maske for at forhindre flyvsk skæl.\nNeglebåndsolie: Allround olie gør den tørre hud rundt om neglepladen blød og fleksibel. Massér forsigtigt neglebåndene med olien hver dag. Velplejede neglebånd er basis for smukke og sunde negle.


Danmark har lukket grænserne. Nu lukker lufthavne, havne og landgrænsen til Tyskland. Sådan håndterer politiet lukningen og sådan er reaktionen fra dem, der rammes.\nLørdag d. 14. marts 2020, kl. 11.39\nNu er den danske grænse lukket.\nDet betyder, at lufthavne, havne og landgrænsen til Tyskland er blevetg spærret af, så ingen uden særligt »anerkendelsværdigt« ærinde får lov til at komme ind i Danmark.\nI timerne op til kl. 12.00 forberedte myndighederne sig og straks klokken slog 12.00 var lukningen en realitet. De kommende dage vil grænsekontrollen blive yderligere skærpet. Tidligere lørdag blev der afholdt pressemøde i Københavns Lufthavn, hvor man blandt andet fortalte, hvordan man vil håndtere lukningen.\nVed den dansk-tyske grænse gennemføres netop nu en fysisk lukning af en stribe mindre grænseovergange. Det betyder, at der ved ti mindre grænseovergange opsættes hegn og betonklodser, så ingen fra kl. 12.00 kan passere grænsen. Tilbage bliver alene tre åbne grænseovergange, Sæd, Kruså og Frøslev, som vil være bemandede og hvor kontrollen af tilrejsende skal gennemføres.\nDen første time efter grænserne lukkede har været rolig, oplyser politiet. Rigspolitiet oplyser således, at man har stoppet 13 personer, som ønskede at køre til Danmark via Øresundsbroen.\nKontrollen ved grænserne i Københavns Lufthavn og ved Øresundsbroen forløber efter planen og i god ro og orden. Kl 13 er ingen passagerer i lufthavnen afvist, mens 13 personer er afvist ved Øresundsbroen #politidk\n— Københavns Politi (@KobenhavnPoliti) March 14, 2020\nPolitiet og Forsvaret, som skal hjælpe med at gennemføre kontrollerne, vil så udspørge de tilrejsende og vurdere, om de har ret til at komme ind i Danmark. Danske statsborgere vil fortsat have fuld adgang til Danmark, mens udlændinge skal have et »anerkendelsesværdigt« ærinde for at blive lukket ind. Det kan være bopæl, studie o.l., mens for eksempel et familiebesøg ikke udløser adgang. Politiet oplyser, at der ikke foreligger et fast regelsæt for, hvordan man bedømmer de tilrejsende, men at politiet har god erfaring i at vurdere, om man har gyldig grund til at komme ind i Danmark.\nDen danske grænse ved Helsingør lørdag den 14. marts 2020. Statsministeren meddelte på et pressemøde fredag aften, at alle landets grænser lukker lørdag klokken 12:00 for at forhindre udbredelse af smitte med coronavirus. Grænsekontrollen løber til og med 13. april, og alle udlændinge uden anerkendelsesværdige formål i Danmark vil i den periode blive afvist ved grænsen. Fold sammen\nImens lukkes færgeruter til og fra Danmark i disse timer. En række færgeruter er allerede lukket, eller vil lukke den kommende tid. Det gælder blandt andet færgeruten mellem København og Oslo, ruten fra Frederikshavn til Göteborg og Fjordline til Vestnorge.\nNår det gælder lufthavnene er det særligt Københavns Lufthavn og Billund Lufthavn, som er de store ankomst- og afgangssteder i Danmark.\nI Københavns Lufthavn ventes 9.000 passagerer at ankomme i løbet af lørdagen og yderligere tusinder i løbet af de kommende dage. Der har tidligere været anslået, at omkring 100.000 danskere i øjeblikket opholder sig i udlandet. Regeringen har opfordret alle danskere til at komme hjem, så snart det er muligt.\nPolitiet forbereder lukningen af grænsen ved Øresund. Fold sammen\nDet betyder, at Københavns Lufthavn vil skulle håndtere et stort antal mennesker, som skal gennem en kontrol inden de lukkes ind i Danmark – eller sendes retur til deres hjemland. Lufthavnen oplyser, at de har forberedt sig på lukningen og har gjort klar til at håndtere tusinder af rejsende, som måske skal vente længe på at komme ind eller sendes retur.


Gemmer du den du er? - Magasinet Fundament\n06/01/2019by Marriane BeyerIngen kommentarerdig og din udvikling, indre ro, Januar-tema 'Stå rent i dig selv\nHvad har Elsa, Zimba, Askepot, den grimme ælling og Klods Hans tilfælles?\nDet første du sikkert tænker er, at de alle sammen er hovedpersoner fra eventyr, og de går alle sammen noget grueligt ondt igennem, før de finder deres vej i livet.\nDe griner ad Klods Hans og hans barnlige tilgang til verden, de griner ad den grimme ælling og udstøder den fra flokken. Zimbas onde onkel Scar, sørger for at Zimba som helt lille, flygter fra kongesletten og Askepots onde stedmor og stedsøstre misbruger hende og river hendes fine kjole itu. Og prinsesse Elsa lærer at skjule sine medfødte gaver.\nFørste gang jeg så Disney filmen Frost var i biografen for 6 år siden sammen med min dengang 10årige søn.\nFor et par dage siden lejede jeg filmen og genså den på min computer. Min søn gad ikke se den igen.\nIgen gjorde den indtryk på mig. Prinsesse Elsa er født med den magiske evne, at hun kan lave is og sne med sine hænder. Sikke en gave. Men hun lærer at skjule sig bag lukkede døre, fordi hun ved et uheld kommer til at skade sin lillesøster Anna. Hun lukker sig inde på sit værelse på slottet. Hun lukker sin lillesøster Anna ude, for ikke at gøre hende fortræd igen. En sandhed begynder at leve i hendes sind. At hun skal holde facaden, at hun ikke må vise hvem hun er, at hun ikke må føle og ikke lukke nogen ind i sit hjerte.\nOg da hun endelig lader sine evner udfolde sig, bor hun alene på sit isslot på Nordbjerget og nægter at lukke andre ind i sit liv.\nHun bilder sig selv ind, at hun er fri og beregnet til at bo alene og være alene, fordi hun er bange. Hun har indrettet sit liv efter frygten.\nAt gå frygtens vej giver aldrig frihed og det giver aldrig kærlighed. Det er blot dit egos måde at beskytte dig, så du ikke får mulighed for at folde dit fulde potentiale ud. Det kan være ganske ubevidst, at du lytter til frygten. Det kan være et mønster, som du, ligesom Elsa, har fået indprentet, da du var helt lille.\nOg mønstre lever i ubevidstheden og gentager sig selv i en uendelighed, hvis du ikke aktivt forsøger at ændre sporene i din underbevidsthed.\nHvem er du i din inderste sandhed?\nHvis du forbinder dig til dine medfødte gaver?\nHvis du forbinder dig til din sjæl og formålet med hvorfor du er kommet hertil?\nJeg har stillet mig selv disse spørgsmål utallige gange i mit liv. Jeg har tryglet universet om en opskrift, som jeg ville følge slavisk, hvis blot jeg fik den, for så var jeg fri for alle frustrationerne, fri for angsten, fri for at bekymre mig, fri for at lytte indad. Det ville være så nemt.\nDet synes jeg stadigvæk det ville være. For selvom jeg set i bakspejlet af det liv jeg indtil nu har levet, kan se, at jeg har fulgt min sandhed, så fylder tvivlen mig fortsat.\nTvivlen på om jeg nu er nok. Om den Guddommelige kraft er tilfreds med mit arbejde her på jorden. Angsten for om jeg nu udlever min mission godt nok og at jeg ikke spilder mit liv og er her forgæves.\nMen jeg er præcis dér hvor jeg skal være i min udvikling.\nOg jeg ved, at jeg skal koble kærligheden på, så jeg kan lytte til min intuition, og til det der kommer fra min sjæl.\nJeg ved, at hvis jeg skal gøre mig fri af mine mønstre, der lænker mig til fortiden og som ikke hjælper mig til yderligere udvikling, så skal jeg overvinde angsten og frygten.\nJeg kan vælge at lytte til angsten og stole på, at det den fortæller mig er rigtigt og blive i min trygge komfortzone, eller jeg kan vælge at gå forbi frygten og vælge kærlighedens rene vej og udvikle mig.\nVores eventyrfigurer, har én ting tilfælles.\nDe er rene i deres hjerter.\nVi elsker dem, fordi de får os til at føle medfølelse. De mister, de sørger, de græder, de længes, de er alene. Men kærligheden overvinder alt. Og skurkene bliver straffet.\nPå trods af, at de er eventyrfigurer, kan vi forbinde os med dem, de kalder på noget i vores indre. Noget dybt. Noget ægte. Noget autentisk. Noget uhåndgribeligt. Kærlighed.\nNår denne kærlighed ligger så dybt i os alle, hvorfor er det så, at den kan smadres af frygten? Når kærligheden skulle gennemsyre alt levende. Når det skulle være den der sætter dagsordenen. Når den højeste vibration er kærlighed og den laveste vibration er frygt. To modpoler. To kontraster.\nHvorfor er det at den laveste vibration ofte vinder?\nDet korte svar.\nFordi hele vores samfund er bygget op omkring frygt.\nDet lange svar, fordi frygten har en mission.\nDen vil lære os kærligheden at kende. Den vil hjælpe os til udvikling. Den er kodet ind i vores DNA og en del af vores væsen. Det er meningen, at vi skal overvinde den. Det er meningen, at den skal beskytte os mod farer. Du kan ikke komme til kærligheden uden også at kende frygten.\nNår frygten og angsten rammer og giver kvalme og ondt i maven, høj puls og klamme håndflader, hvem ser så kærligheden?\nHvem forstår at frygten kommer for at hjælpe os?\nDet dæmrer Langsomt for mig. Jeg øver mig. Jeg forsøger at tage den læring der kommer til mig, så jeg kan blive sat fri, så jeg kan udfolde mine medfødte evner uden at være bange. Så jeg kan leve i overensstemmelse med min sjæls vibration der altid er forbundet til universets højeste vibration, Kærlighed.


Kids by Friis fødselsdagstog, H.C. Andersen - Blå/Grå » Køb hos Pixizoo\nGør dit barns fødselsdag mere festlig og eventyrlig med dette H.C. Andersen fødselsdagstog. Toget føres an af selveste H.C. Andersen og efterfølges af 4 vogne, der afbilleder hans velkendte eventyr, Den tapre tinsoldat, Den fortryllede frø, Den grimme ælling og Fyrtøjet.\nDer er plads til 2 lys i toget og er der med følger tal fra 0-9 + et ekstra 1-tal samt et flag. Lys medfølger ikke og skal købe separat.\nToget er håndmalet og vil derfor være lige så enestående som dit barn. Fødselsdagstoget er den perfekte gave til enten fødselsdags- eller dåbsgave og vil bringe glæde gennem hele barndommen. H.C. Andersens fødselsdagstog kan benyttes både til drenge og piger.\nMed produkter fra Kids By Friis er dig og din familie sikret et kvalitertsprodukt, der er udviklet ud fra værdierne: sanser, glæde, design, farver og kvalitet.


TV-kalundborg - Mere end 700 løb for en god sag\nMere end 700 løb for en god sag\nBørn havde mulighed for at smøre en sund madpakke. Foto: Jens Nielsen\nTirsdag var det ’World Diabetes Day’, det markerede Novo Nordisk med løb og information.\nMere end 700 løbere, unge som ældre, var med da starten gik til ’World Diabetes Løbet’ tirsdag sidst på eftermiddagen, og det er ny rekord på det årligt tilbagevendende arrangement.\nVerdensdiabetesdagen er en global kampagne, som prøver at skabe opmærksomhed omkring diabetes. På verdensplan har ca. 415 millioner diabetes, derfor gøres der en aktiv indsats for at informere om sygdommen, også i Kalundborg hvor Novo Nordisk, traditionen tro, arrangerede motionsløb med start og mål på Torvet.\nDet var Kalundborg Løbeklub (KIF) der stod for afviklingen af motionsløbet der bød på ruter på henholdsvis fem og 10 kilometer.\nPå Klostertorvet var opstillet et stort telt hvor der var en række af tilbud, bla med information om sundhed, motion, smagsprøver på friskpresset juice, lækkerier fra Ubberup Højskole, og som noget nyt var der mulighed for at børn kunne lave sig en sund madpakke, en event som Ubberup Højskole også stop bag.\nVerdensdiabetesdagen blev introduceret for første gang i 1991 af International Diabetes Federation (IDF) og Verdenssundhedsorganisationen (WHO), som en reaktion på det øgende antal af mennesker, der rammes af diabetes. Dagen markeres den 14. november hvert år.


Artikler Carl Nielsen Orkesterakademi\nOptakt - Artikler - Carl Nielsen Orkesterakademi\nCarl Nielsen Orkesterakademi\nSyddansk Musikkonservatorium og Odense Symfoniorkester opretter Danmarks første orkesterakademi, som skal lette de studerendes vej fra konservatorium til en stilling som orkestermusiker. Hjemmehørende i Carl Nielsens fødeby får nyskabelsen naturligt nok navnet Carl Nielsen Orkesterakademi, og det sættes i værk ved starten af næste studieår.\nI Odense synes man at de konservatoriestuderende skal rustes bedre til det arbejdsliv de skal i gang med efter studierne, og samtidig skal orkestermusikerne have bedre tilbud om efteruddannelser på konservatoriet. Derfor har konservatoriet og orkestret indgået en samarbejdsaftale og blandt andet aftalt at udvikle det første orkesterakademi i Danmark.\nDet formaliserede samarbejde mellem konservatorium og orkester om et orkesterakademi er en enestående nyskabelse i Danmark.\nDet har længe været sådan at studerende kunne komme i praktik i Odense Symfoniorkester, være solister ved de såkaldte grønsagskoncerter i Odense og deltage i udviklingen af musikalske tilbud til børnehaver og skoler.\n"Samarbejdet med Odense Symfoniorkester har dog hidtil haft karakter af enkeltstående projekter, mens det nu bliver indlejret i studieordningen og altså en mere integreret del af uddannelsen. Man kunne f.eks. forestille sig et samarbejde om øvelser i at gå til konkurrencer," siger kommunikatør og international koordinator Jesper Asp fra Syddansk Musikkonservatorium og Skuespillerskole.\n"Oprettelsen af det nye orkesterakademi er et led i vores arbejde med at skærpe konservatoriets uddannelsesprofiler. Man kan nu som klassisk musiker vælge enten at uddanne sig til performer, kammer- og orkestermusiker i Odense eller udøver, underviser og iværksætter i Esbjerg. I den forbindelse er der også en samarbejdsaftale med Esbjerg Ensemble på vej."\nEfteruddannelse for orkestermusikere\nI dag findes der ikke noget samlet efteruddannelsestilbud til orkestermusikere, men det skal den nys underskrevne samarbejdsaftale mellem de to syddanske institutioner også rette op på.\n"Vi har kun lige taget hul på diskussionerne, men vi ser blandt andet på mulighederne for at skabe et efteruddannelsestilbud for instrumentgruppeledere" siger musikchef Finn Schumacker fra Odense Symfoniorkester.


I øjeblikket… | Pegefingeren\n← Hej lille ven….\nNormalt skriver jeg, hvis jeg har store tanker kørende rundt i knolden, men denne gang er det faktisk modsat. Ingen tanker der kører rundt og gør mig tænksom. Lige for tiden har jeg det faktisk meget godt.\nDet kan selvfølgelig vende i morgen, men lige nu er det meget rart. Og det er ikke fordi livet ikke udfordrer mig. Min morfars hjerne har en stærk nedtur og det påvirker alle omkring ham. Det er ret hårdt at se på, men da det eneste jeg kan gøre er, at gøre det trygt for ham og omgivelserne.\nMen det mig også glad, at jeg kan gøre en forskel for min morfar.\nDerudover så synes jeg, at jeg er ved at have styr på mine tanker omkring venskab. At venskab måske bare er noget opreklameret noget, og man faktisk kun kan stole på sig selv. Alle andre skuffer. Ja, meget deprimerende, men som jeg læste på seminariet, så er vi fundamentalt alene. Andre kan man ikke regne med. Det er nok begyndt at sive ind i mit hoved, og derfor opstiller jeg nok ikke så mange forventninger til andre.\nPersonligt er det meget trist, hvis jeg begynder at tænke og leve sådan. Jeg prøver at finde en balance i mine tanker, så jeg stadig gør gode ting for andre, men samtidig må jeg passe på mig selv. Det er en svær balance.\nMen på trods af disse ting, så kan jeg mærke, at jeg er glad. Og det er sgu’ en fantastisk følelse…\nDette indlæg blev udgivet i Livet og tagget demens, glad, Udfordring, venskab. Bogmærk permalinket.


Psykiatrien er underprioriteret – Debatsiderne\nDet er desværre en kendsgerning i dag, at psykiatrien hverken er gearet tilstrækkeligt til antallet af patienter eller borgernes problemer. Næsten alt handler om at undgå tilbagefald og undgå, at patienten bliver dårlig. Men burde det ikke i stedet handle om, hvordan patienten får det godt?\nI ivrighed efter at spare penge risikerer man desværre at foretage de kortsigtede besparelser, der rammer hårdere i det lange løb. Eksempelvis når man for tidligt vælger at fratage en borgers bostøtte, fordi borgeren så småt begyndte at gå ind i en positiv udvikling.\nDette er faktisk med til at fastholde borgerens støttebehov på et plan, hvor borgerens motivation til at blive bedre overskygges af angsten for pludselig at få hevet gulvtæppet væk under sig. Det skal vi ændre. Og vi skal koble psykiatrien bedre sammen med socialpsykiatrien.\nPsykiatrien har været underprioriteret alt for længe. Det er sket, mens flere og flere danskere får ondt i livet. Det skal vi gøre meget mere for at forebygge og behandle, og så skal vi have meget mere samarbejde mellem psykiatri og socialpsykiatri. Det er på tide at anerkende, at mental sundhed er så meget mere end blot fra- været af mental sygdom!\nChristopher Trung 28. april 2021 10. oktober 2021\nDebatindlæg af Christopher Trung (V), byrådsmedlem Alle skal have stor tak for en imponerende indsats...


Tian Hou Silk Factory (Shanghaiansk, Kina) - anmeldelser\nAlle restauranter i Shanghaiansk Restauranter i nærheden af Tian Hou Silk Factory\nAktiviteter i nærheden af Tian Hou Silk Factory\nTian Hou Silk Factory anmeldelser, Shanghaiansk\nAsien Kina Shanghai-regionen Shanghaiansk Forslag til aktiviteter i Shanghaiansk Tian Hou Silk Factory\n78 anmeldelser Nr. 40 af 118 Ture i Shanghaiansk Fabriksrundvisninger, Ture No.308 Hongjing Road, Minhang District, Shanghaiansk, Kina+86 21 3431 0578+ Tilføj website\nTak for din vurdering. Anmeldt 14 juni 2017 aaron b, Nelson Bay, Australien\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 3,5 78 anmeldelserFremragende17 %Rigtig god38 %Gennemsnitlig28 %Dårlig5 %Frygtelig12 %PLACERING No.308 Hongjing Road, Minhang District, Shanghaiansk, KinaCentury Park\nKONTAKT +86 21 3431 0578Forbedr denne registreringEr denne seværdighed egnet til alle aldre?Ja Nej Ved ikke Ville denne aktivitet være god til kolde dage?Ja Nej Ved ikke Giver denne seværdighed besøgende et indblik i den lokale kultur?Ja Nej Ved ikke Ville denne aktivitet være god til varme dage?Ja Nej Ved ikke Er denne seværdighed et sted, der absolut skal ses?Ja Nej Ved ikke Er denne seværdighed en skjult perle eller uden for de typiske turistområder?Ja Nej Ved ikke Er denne seværdighed et godt sted til en picnic?Ja Nej Ved ikke Er denne seværdighed et godt sted at besøge i forbindelse med en bryllupsrejse?Ja Nej Ved ikke Er denne seværdighed spændende, usædvanlig eller risikabel at besøge?Ja Nej Ved ikke Tak for din hjælp! Del en anden oplevelse, inden du smutter. Lignende aktiviteter i Shanghaiansk\n69 anmeldelser Book en tur for 28,00 $og derover\n1.230 anmeldelser Book en tur for 70,00 $og derover\n545 anmeldelser Book en tur for 63,50 $og derover\nSkriv en anmeldelseAnmeldelser (78)Medlemsvurdering Fremragende5Rigtig god9Gennemsnitlig6Dårlig1Frygtelig2Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (23)Engelsk (68)Spansk (4)Flere sprog Sprog Dansk (23)Engelsk (68)Spansk (4)Tysk (2)Fransk (1)Italiensk (1)Portugisisk (1)Svensk (1)Se, hvad de rejsende siger: 1-10 af 23 anmeldelser\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejaaron bNelson Bay, Australien7234Anmeldt 14 juni 2017 Tripadeal tour fabrik for dyrt.MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejgerardd408Wexford, Irland176Anmeldt 11 juni 2017 Lær, hvordan det er lavetMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejGavin TTurlock, Californien1Anmeldt 22 maj 2017 Stedet er lukketMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNej17kaylabieberWalla Walla, Washington10531Anmeldt 17 maj 2017 fra mobile enheder Dyrt, men masser at LæreMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejSharyn F3Anmeldt 19 april 2017 Helt igennem fornøjeligHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejNora LRed Deer, Canada107Anmeldt 10 april 2017 Vær meget forsigtig, når du køberMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejchristinabacardiPortland4140Anmeldt 18 marts 2017 Nye forståelse for silkeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejeasterntrekerHalifax923286Anmeldt 7 januar 2017 Dejlige produkterMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTed MVancouver, Canada696285Anmeldt 19 december 2016 fra mobile enheder Tur Gruppe StopMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejWendy KBoston, Massachusetts15357Anmeldt 17 december 2016 Interessant og informativMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nForrigeNæste123Opdaterer listen... I nærheden Restauranter i nærhedenJiang BianYue Ying · Grill Fish1 anmeldelser 0,07 km væk KFC (LongYang)6 anmeldelser 0,09 km væk Mai Coffee (LongYang Road)2 anmeldelser 0,11 km væk Blue Box WuGuoJie Indian Restaurant Restaurant1 anmeldelser 0,13 km væk Seværdigheder i nærhedenCentury Park358 anmeldelser 1,52 km væk Shanghai Maglev Museum268 anmeldelser 0,17 km væk Shanghai New International Expo Centre (SNIEC)105 anmeldelser 0,63 km væk Kerry Parkside Mall43 anmeldelser 1,13 km væk Spørgsmål og svarSe alle 13 spørgsmål Få hurtige svar fra personale og tidligere besøgende på Tian Hou Silk Factory.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSendForrigeNæste12345


Sex, tyrefægtning og genskabte døde – her er de mest kontroversielle tv-programmer - TV 2\n4. nov. 2019, 17:35\nOverraskelsestatoveringer, stammefolk i almindelige huse og pornokonkurrencer er blot noget af det indhold, der kan ses i nogle af verdens mest vilde programmer. Foto: Trailer\nDet danske tv-program ’Date mig nøgen’ er blevet kaldt kontroversielt. Men det er intet imod de programmer, der findes i udlandet.\nKonkurrencen om seernes tid har aldrig været større, end den er i dag. Derfor kommer der flere og flere tv-programmer til, som enten chokerer, forarger, undrer eller efterlader en målløs.\nMange af dem kommer fra udlandet.\nMen herhjemme er konkurrencen også stor, for Danmark er i dag et af de lande, hvor befolkningen streamer allermest, og mange danskere har flere streaming-abonnementer.\n- Det betyder, at mange af mellemprogrammerne, som ikke råber op, bliver fravalgt af seerne, siger Anders Fuchs, der er udviklingschef hos produktionsselskabet Mastiff.\nHan står sammen med Niels Lindberg, der er kreativ direktør i Splay One, bag den populære WTF-kavalkade til den danske tv-branches årlige festival, hvor de præsenterer nogle af de mest absurde tv-programmer verden over.\nAnders Fuchs forklarer, at programmer i dag skal være visuelle, lette at afkode udefra og vække seerens interesse efter få sekunder.\nEt godt eksempel på sådan et program er ifølge ham ’Date mig nøgen’. Det stammer oprindeligt fra England, men havde premiere i den danske udgave i starten af 2019. Programmet fik stor opmærksomhed og blev omtalt i flere medier.\nNu er anden sæson netop begyndt på TV 2 ZULU og TV 2 PLAY.\nSe andet afsnit af 'Date mig nøgen' lige her\n’Gift ved første blik’ er også et af de programmer, der startede med at overraske med dets præmis. For kunne man virkelig blive gift med en, man aldrig havde mødt før?\nDerfor var mange også nysgerrige, da det første gang blev vist på DR. Og ifølge Anders Fuchs er programmet et vellykket eksempel på et what the fuck-tv-koncept.\n- Folk blev lokket ind af nysgerrighed, men programmet var meget mere end et skørt koncept, siger han.\nDer er flere tv-greb, der præger de seneste års udvikling af programmer. Nogle af de mest populære er konkurrencer med kendte mennesker, og selvfølgelig er der også noget, der handler om sex.\nHerunder kan du se en liste over de 16 vildeste programmer, som Anders Fuchs og Niels Lindberg har udvalgt.\nHer er de mest kontroversielle tv-programmer\nI programmet følger man en realitystjerne og hendes familie, der bor i et klassisk britisk hus. Twisten er, at man genskaber familiens hus i en afrikansk stamme-landsby, hvor folk bor i huse lavet af ler. Her følger man så det ekstreme kulturmøde, hvor de indfødte mennesker går på opdagelse i det moderne britiske hus, mens realitystjernen og hendes familie går på opdagelse i stammens boliger.\nProgrammet er forholdsvist nyt og temmelig kontroversielt. Det er blevet kritiseret voldsomt for at være racistisk og fordomsfuldt. Uanset hvad har det skabt debat om, hvordan vi ser andre kulturer.\nThe Kamaras Love You - SBS 6 (Holland)\nDet hollandske program minder om ’The British Tribe Next Door’. Her har man bare vendt den om. En gruppe hollandske kendisser skal tilbringe tid med en afrikansk stamme. Men stammefolkene er vilde og karikerede, for det er nemlig skuespillere.\nProgrammet udstiller på den måde de fordomme, som nogle har om afrikanske stammer\nYou the jury - Fox\nI dette amerikanske program har et tv-hold fundet en række retssager, som er kendt i offentligheden.\nI programmet bliver retssagen genopført med de rigtige implicerede. Seerne kan følge med hjemmefra, hvor de også kan stemme via en app om, hvem der skal dømmes, og hvem der skal frifindes.\nProgrammet er især kontroversielt, fordi det er virkelige sager med ægte mennesker. Men også fordi, at selvom de frifindes ved den rigtige domstol, er de for evigt dømt af folkedomstolen på landsdækkende tv.\nDerfor blev programmet også taget af skærmen efter kun to udsendelser.\nSex factor - Pornhub\nVi ser i øjeblikket en tendens, hvor det ikke kun er tv-stationer, der laver tv-programmer. Det er også hjemmesider. Og her har pornohjemmesiden PornHub lavet et talentshow, hvis koncept minder om eksempelvis 'Topmodel'.\nMen de medvirkende skal ikke gå på catwalk eller øve sig i at posere. De konkurrerer i stedet om at blive pornoskuespiller. I hvert afsnit kommer en læremester ind og viser dem, hvordan man eksempelvis laver det perfekte cum shot eller har den bedste udholdenhed.\nVed siden af pornoudfordringerne bor de medvirkende i en luksusvilla, hvor man også ser mere almindelig reality, som ikke har noget med porno at gøre. I hvert program bliver en deltager sendt hjem.\nProgrammet er specielt, fordi det behandler et så kontroversielt emne i en helt almindelig ramme. Det er velproduceret og et af de mest What the fuck-agtige programmer, der er lavet.\nSex Tape - Channel 4\nI programmet følger man et par, der har problemer med sexlivet. De får til opgave at optage, når de har sex, så de efterfølgende kan mødes med andre par, der har været gennem det samme. I en form for terapiforløb skal de afspille sexoptagelserne og snakke om, hvordan deres sexliv kan blive bedre.\nParrene får hjælp af en ekspert.\nProgrammet er oprindeligt et israelsk format, som ingen først troede på. Men så blev det købt og lavet i en britisk udgave på Channel 4. Her har man forsøgt at sælge det som noget lærerigt public service-tv, vi seere kan lære noget af.\nMoms make porn - Channel 4\nI programmet mødes fire mødre, som har det svært med, at deres børn ser porno. De får til opgave at undersøge pornoindustrien. Når de har gjort det, skal de selv instruere en pornofilm, som de vil have det okay med, at deres børn ser.\nProgrammet lægger op til, at man skal diskutere pornovaner og ikke mindst, hvordan det påvirker unge at se porno. Derudover får man et indblik i, hvorfor folk vælger at lave porno og bliver klogere på, hvordan det bliver lavet.\nProgrammet er netop blevet købt af TV 2, så der kommer en dansk version.\nResurrection makeover - Fuji TV\nProgrammet genskaber en afdød, så den pårørende kan få et ekstra døgn med sine kære. Det lyder skørt, men programmet findes i Japan.\nHer følger man eksempelvis en ældre kvinde, der har mistet sin mand. Tv-holdet finder en skuespiller, der ligner manden. Derefter bliver skuespilleren stylet og får en maske på, så han ligner kvindens afdøde mand. Og så får hun et døgn med skuespilleren, hvor de kan gøre nogle af de ting, som de ikke nåede at få gjort, inden manden døde - eksempelvis at møde sine børnebørn.\nNår de 24 timer er gået, siger kvinden og skuespilleren farvel til hinanden, og så slutter programmet.\nSookuri Sweets - Nippon TV\nEr det kage? I dette japanske game-show bliver en gruppe kendisser lukket ind i et studie, der er indrettet som eksempelvis et klasselokale. Men nogle af tingene i klasselokalet er lavet af kage.\nDe kendte mennesker skal finde ud af, hvad der er lavet af kage ved at spise af de forskellige ting.\nProgrammet siger meget om, hvor skørt tv kan være i især Japan.\nGirls Running up hill - TV Asahi\nI dette program ser man nogle unge smukke japanske kvinder løbe op ad en bakke. Man siger, at det handler om menneskelig udholdenhed, men i virkeligheden handler det nok mest om at se på nogle smukke kvinder løbe og blive lidt forpustede.\nProgrammet er et af Japans mest populære. Der er lavet over 1700 episoder.\nUndercover Twins - Channel 5\nOtte lækre unge fyre skal kæmpe om en enkelt piges hjerte. Det lyder jo ret klassisk, men hvad fyrene ikke ved er, at den smukke pige faktisk er to identiske tvillinger, der skifter plads hele tiden.\nDet er lidt svært at finde ud af præcis, hvorfor de gør det, men der kommer nogle virkelig sjove og akavede scener ud af det.\nGame of clones - MTV\nI dette datingprogram møder vi en hovedperson, som altid går efter den samme type. Eksempelvis en mand, der kun vil date høje blonde kvinder med store bryster og en bestemt tøjstil. For at tvinge singlemanden til at kigge under overfladen har man fundet en hel masse blonde kvinder og stylet dem, så de alle ligner hovedpersonens fortrukne type på en prik.\nDet tvinger hovedpersonen til at kigge efter meget mere end udseendet, når han skal finde frem til, hvem han gerne vil date.\nEn af deltagerne i den amerikanske version er Pauly D, som er kendt fra det amerikanske realityprogram ’Jersey Shore’.\nLabor Games - TLC\nEt amerikansk game-show med et twist. For i stedet for at være i et tv-studie er game-showet rykket ind på fødegangen på et hospital. Her går værten ind på en fødestue, hvor en kvinde ligger med veer og skal til at føde.\nEn stor skærm bliver kørt ind, og fødestuen forvandles til et tv-show, hvor kvinden kan vinde præmier til sin kommende baby.\nSpring break with grandad - MTV\nHer følger man en gruppe mennesker, der tager på spring break, som i blandt andet USA og England fejres af unge studerende med fest og druk i tropiske områder.\nMen der er selvfølgelig et twist. For de unge har nemlig deres bedsteforældre med på slæb. Og de er nogle friske ældre mennesker, som smider tøjet og prøver at score.\nJust Tattoo of Us - MTV\nI dette program har man bygget et tv-studie om til en tatoveringssalon. I hvert afsnit kommer et par ind – venner eller kærester. De designer hver en tatovering, som den anden skal have lavet. Men de må først se den tatovering, de har fået, når den er lavet.\nOg det er ikke den traditionelle rose eller delfin, der bliver tatoveret. Eksempelvis er der et kærestepar inde, hvor kvinden har været manden utro. Manden beslutter, at der skal tatoveres, at hun er en cheater, fordi hun havde en anden kæreste, første gang de to var sammen.\nOlé - SIC (Portugal)\n'Vild med dans' møder tyrefægtning. I dette kontroversielle program skal en række kendte prøve kræfter med tyrefægtning. De øver sig og får syet de traditionelle kostumer, hvorefter de skal ind og kæmpe mod en tyr.\nDet går vildt for sig, mens tusindvis af hujende tilskuere ser til. Ofte bliver de medvirkende stanget.\nDette program var et hit i Litauen. Konceptet var, at kendte mennesker skulle konkurrere om at være bedst til at træne og danse med delfiner.\nEfterfølgende blev det købt til en portugisisk udgave, men det blev stoppet, inden optagelserne gik i gang. Dyrevelfærdsorganisationer protesterede og mente, at det var synd for delfinerne.


Sikring af boligforening | Sikring af ejendom | Dørtelefon & overvågning\nSom boligforening er det vigtigt, du sikrer dig, at alle sikkerhedsforanstaltninger er taget.\nUanset ejendommens alder og velbefindende, så kan sikkerheden i mange tilfælde godt optimeres.\nOm det er med en dørtelefon, automatiske døre eller videoovervågning.\nSå vil både ejere og beboere føle sig tryggere.\nDansk Låseservice har mange års erfaring med sikring af boligforeninger.\nOg vi kommer altid gerne ud og giver et gratis sikkerhedstjek for at finde frem til, hvad den bedste sikkerhedsløsning vil være for lige netop din ejendom.\nPå den måde sikres du at ende ud med den løsning, der er det bedste match til både pris og behov.\nBook tid til sikkerhedstjek\nHVILKEN SIKRINGSLØSNING ØNSKER DU?\nDer findes et utal af løsninger til at optimere sikkerheden hos boligforeninger.\nHeriblandt bedre låsesystemer, dørautomatik, dørtelefoner og videoovervågning – alle løsninger du kan læse meget mere om nedenfor.\nDansk Låseservice tilbyder og monterer enhver slags sikkerhedsløsning.\nHAR DU brug for et sikkerhedstjek?\nHvis det lyder til, at vi hos Dansk Låseservice kunne være de rette til at finde frem til og montere en bedre sikkerhedsløsning i din virksomhed.\nSå tøv ikke med at kontakte os. Vi sidder klar til at hjælpe dig videre med at finde den helt rette løsning til din ejendom.\nMul-T-Lock er en dirkefri lås godkendt i højeste sikringsklasse, og alle nøglevariationerne er selvfølgelig kopibeskyttede.\nLåsesystemet er særligt velegnet til boligforeninger og andelsboligforeninger samt andre bygninger og ejendomme, hvor der kommer mange gæster, medarbejdere og beboere ind og ud i løbet af dagen.\nMeget ind- og udgang af døren sætter et større krav til låsesystemet, og det er derfor vigtigt at finde det helt rette system, som klarer belastningen.\nVi anbefaler derfor altid Mul-T-Lock låse fra ASSA ABLOY.\nDet er nemlig den mest slidstærke lås på markedet, og som systemkunde hos Dansk Låseservice er du altid garanteret assistance 24 timer i døgnet.\nEn ejendom skal gerne give mulighed for at alle beboere nemt kan komme ind og ud. Der kan derfor i nogle tilfælde være behov for en handicapvenlig indgang.\nI stedet for at vælge en eller flere elektroniske skydedøre, så kan det i længden være en billigere og bedre løsning at gå med dørautomatik i stedet. Funktionen er i bund og grund den samme, men det er nemmere at montere.\nDansk Låseservice kan være behjælpelige med hele processen. Det betyder, at vi både kan levere produktet samt montere og installere. Uden vi skal involvere andre leverandører eller partnere.\nDØRTELEFON GIVER NEM ADGANG TIL EJENDOMMEN\nUanset hvor mange eller få boliger, der er i ejendommen. Så vil en dørtelefon være til glæde for de fleste beboere.\nDørtelefonen gør det nemt at lukke de rette mennesker ind og holde dem ude, som ikke har nogen ærinder i ejendommen.\nVi har mange års erfaring indenfor montering af forskellige typer dørtelefoner i større og mindre ejendomme af enhver slags, og vi klarer naturligvis hele processen. Det vil sige alt fra montering og udskiftning af dørtelefon udenfor, men også i de respektive boliger.\nUanset dine ønsker og behov kan vi sammensætte den helt rigtige løsning.\nOm det er en større eller mindre ejendom, så kan overvågning af bygningen være ideelt. Dette blandt andet for kunne at sikre beviser, hvis der sker indbrud, hærværk eller andet ulovligt på ejendommen.\nMed os har du mulighed for at få lavet en skræddersyet videoløsning, der vil matche dine behov og ønsker.\nVores videoovervågning har blandt andet disse fordele:\nIngen forstyrrelse på signalet\nMedfølgende app til styring af overvågningen\nVisning af liveoptagelser på telefonen\n24 måneders produktgaranti\nVi tilbyde serviceaftale, løsninger m.m.\nVi lever efter nøgleordene kvalitet og tilfredse kunder.


Sidste gang Devilution havde fat i det amerikanske band Nachtmystium i forbindelse med en pladeudgivelse var det mest beskrivende ord på bandet "psykedelisk" og med dets black metal-fundament, så blev overskriften slet og ret "blackadelia". Ikke et ord, Devilution var først med, for den oplagte betegnelse var allerede ganske udbredt for bandet.\nDenne gang er sangskrivningen mere straightforward, men selvom der ikke lige er plads til syrede saxofon-stykker og andet, der bestemt ikke er almindeligt i black metal, så er der nu stadig en god variation over albummets ti sange. I 'I Wait in Hell' er der rendyrket black metal med stortrommerne trampende derudaf i bedste 'Ea, Lord of the Depths' stil af Burzum, mens 'Give Me the Grave' er en rocksang med catchy-melodier på trods af indpakningen i en grumset black metal produktion. Det skaber en fed stemning. Utrolig effektivt.\nBedst fra denne vinkel synes 'Borrowed Hope and Broken Dreams' at være. Hvis man har det første Blazing Eternity-album, så burde nummeret falde i smag, for det indledende guitar-riff lyder som noget danskerne også kunne have skrevet. Sangen har masser af melodisk guitar med ren lyd, og det akkompagnerer rytmeguitarens rå lyd eminent. Samtidig ligger der et keyboard med en Moog-agtig lyd og skaber en smuk og dyster atmosfære.\nOg så alligevel lidt psykedelisk\nÅbningsnummeret og titelnummeret bæres at et moderat højt tempo og lyder mest af black metal, men der er i begge plads til afstikkere til noget mere atmosfærisk i et par mellemstykker, hvor Nachtmystium får vist, hvad de kan i den dur. Ja, det psykedeliske er ikke helt glemt, men det er i simplere og lettere spiselig form end tidligere. Og stadig er det udført, så det tåler lyt på lyt.\nMen skulle man alligevel have savnet noget mere tydeligt psykedelisk, så er der den tunge 'And I Control You', som har lidt af den slags i et C-stykke inden der trylles et riff frem, som Dissection fint kunne have benyttet.\nI 'Decimation, Annihilation' forenes "cirkustrommer" med hypnotiserende industrial. Selvfølgelig holdt i den seje, lidt underproducerede stil, som resten af pladen har. Det lyder råt og godt, men det kan godt kræve lidt tilvænning at gå fra irritation over de mærkelige trommer, til at det faktisk er et fedt nummer, der på en gang passer ind i sammenhængen og samtidig bryder med den.\nNachtmystium har begået et album, der primært huskes for iørefaldende musik i grænselandet mellem black metal og mørk post-rock. Bandet har benyttet sine tidligere oparbejdede evner udi psykedelisk stemning til effektivt at drysse passager i fornem, simpel form ud over sangene. Således bliver det hele så meget mere end bare en post-rocket black metal-skive.\nHerunder kan skribentens yndlingsnummer fra skiven høres:


Watski Skagerak twostar i kuling - Minbaad.dk\nDragonfly 35 i megabølger i Skagerak.\nJens og Tina Thuesen har sendt en beretning om deres sejlads i Dragonfly til Watski Skagerrak Twostar i Norge, med 20 knob på læns og kæmpe bølger.\nAf katrine bertelsen | 29-06-2011 10:35\nI år bestod Watski Skagerrak Twostar i Norge af to i stedet for ellers tidligere tre etaper. Første ben var fra Hankø i mundingen af Oslo Fjorden til Arendal, ca. 85 sømil, hvor der var der seks timers pause. Anden etape ca. 160 sømil gik fra Arendal tilbage til Hankø via brofjorden i Sverige. Der var 120 tilmeldte både, heraf en dansk.\nMedstrøm og "liten kuling" (hård vind) i snuden er opskriften på bølger der forsøger at tage pippet fra båd og mandskab. Mange både måtte give op undervejs. Trimaranerne var lidt bedre end gennemsnittet, 3 ud af 4 kom igennem.\nAndet ben på tværs af Skagerrak plat læns med op til 14 m/sek udløste en sund diskussion ombord på dragonflyen, om det nu er fornuftigt at bære fuldt storsejl og spiler med mere end 20 knobs fart i skuden?\nOm ikke andet fik vi lagt alle kølbåde (op til 54 fods) godt og grundigt bag os og kom i mål som anden båd efter en Norsk 36 fods trimaran.\nVi har deltaget fem gange og gennemført hver gang og blev hædret med "Cuba flaget" som skal føres på fremtidige twostars i Norge som bevis pâ at man godt kan lide at pine sig selv og båden ud over alle grænser.\nDet kræver tillid til sin bådbygger og indtil videre (touch wood) har vi været forskånet for skader. Og vi er nu ready til den danske udgave af Watski twostar fra Helsingør den 19. August.\nHankø er langt væk fra Danmark, men med den rette planlægning er der fine stop med gode restauranter undervejs i Ebeltoft, Anholt, Skagen, Smögen etc. Og det kan fint gøres paa 2 eller 3 dage hver vej afhängig af vind og vejr og hvis man udnytter de lyse nætter til transportsejlads, som faktisk giver mange unikke og stemningsfyldte sejloplevelser paa kanten af højsæsonen (tomme havne, plads paa restauranten, motiverede live musikere i halvfyldte lokaler etc.).\nOg allervigtigst: Danskere er meget velkomne i Norge!\nHvis man vil drille nordmændene kan man i stedet nævne, at hvis Norge griner af det danske rumraket projekt, ja, så griner vi af deres ubåd drevet af vedvarende energi…\nJeg vil opfordre andre danskere til at tage afsted. Det er en ekstrem sejloplevelse som trods alt er relativt tæt på dansk farvand. Men danskerne bliver vel gerne syd for Skagen?\nSejlerhilsner fra Jens og Tina\nBilledet er ikke en ubåd for sejl. Men en Norsk Dragonfly 920 Extreme Trimaran i en bølgedal der efter 5 timers kryds i 12-14 m/sek på det første ben fra Hankö til Arendal ligger side med Tina og Jens i deres dragonfly 35.\nJens ved roret, hamrende koldt trods blå himmel, men super lækkert, gashåndtaget i bund.\nNy bane til Watski2star\nQuantum respittabel og tjekliste klar til Watski2Star\nNordmænd surfer i Skagerak: Gæt en båd


Google vil være klar med egenudviklede processorer til Chromebooks i 2023 - Computerworld\nGoogle vil være klar med egenudviklede processorer til Chromebooks i 2023\nGoogle sætter nu dato på, hvornår tech-giganten er klar med egenudviklede processorer. Og så kommer de små chips også til at sidde i virksomhedens Chromenotebooks fremadrettet.\n1. september 2021 kl. 14.31\nI 2023 er Google klar til selv at stå for udviklingen af de processorer, der skal sidde i virksomhedens bærbare computere og tablets, der kører på Googles Chrome-operativsystem.\nAltså er det ikke kun virksomhedens mobile processorer, der bliver egenproducerede, som Google i starten af august annoncerer.\nDet fortæller kilder tæt på processen til mediet Nikkei Asia.\nDengang ville Googles hardwarechef Rick Osterloh ikke afsløre, hvem der præcist står for produktionen af disse chips, der som de første havner i næste generation af selskabets smartphones - Pixel 6-serien.\nMen de mobile processorer, som Google udvikler, er baseret på chip-blueprints fra Arm, det Softbank-kontrollerede britisk-placerede chipfirma, hvis intellektuelle ejendomsret bruges i mere end 90 procent af verdens mobile enheder.\nLæs også: Google dropper chip fra Qualcomm: Klar med egne processorer i nye Pixel-telefoner\nGoogles nye fokus på at udvikle sine egne chips kommer, idet globale rivaler følger en lignende strategi for at differentiere deres tilbud.\nAmazon, Facebook, Microsoft, Tesla, Baidu og Alibaba arbejder alle for at bygge deres egne halvledere for at drive deres cloud-tjenester og elektroniske produkter.\nGoogle var især inspireret af Apples succes med at udvikle sine egne centrale halvlederkomponenter til iPhones samt sidste års meddelelse om, at det ville erstatte Intel-processoerer med sine egne tilbud til Mac-computere og bærbare computere, fortalte to personer, der var bekendt med Googles tankegang, til Nikkei Asia.\nVirksomhedernes pludselige interesse for chip-produktion er tændt af den store krise, som hele tech-verdenen lige nu oplever. Manglen på halvledere har påvirket markedet, og flere bilfabrikanter har måtte sætte deres produktion på hold, grundet manglenede leverancer af chips.\nLæs også: Intel-topchef advarer: Chip-manglen kan fortsætte frem til 2023